**Lækjarskólinn minn – Lag og texti: Ólöf Björg Guðmundsdóttir**

**Í hrauninu við Hafnarfjörðinn,
Hamarsins við kinn,
reis af grunni, byggður, búinn,
barnaskólinn minn.**

**Þar álfarnir í æsku minni,
áttu huldubyggð,
Í Hamrinum, með sátt í sinni,
sífellt halda tryggð.**

**Á nýjum stað þú stendur núna,
ég stolti fyrir finn.
Við lækinn enn og litlu brúna,
Lækjarskólinn minn**

**Er opnast dyrnar upp á gátt,
inn þá börnin streyma.
Og skólabjallan hringir hátt,**
**hún mun aldrei gleyma.**

**;:Þar öryggi og ábyrgð læra,
einnig virðingu,**
**og vináttu og visku færa,**
**veröld hamingju.**

**Á nýjum stað þú stendur núna,
ég stolti fyrir finn.
Við lækinn enn og litlu brúna,
Lækjarskólinn minn;:**